Niamh Kavanagh

Niamh Kavanagh (født 13. februar 1968) er en irsk sangerinne som ble kjent  i Europa i 1993 da hun vant Eurovision Song Contest med sangen «In Your Eyes», skrevet og komponert av Jimmy Walsh. Dette var Irlands femte seier i Eurovision Song Contest, og «In Your Eyes» ble den mestselgende sangen i Irland det året. Den oppnådde også en 24.-plass på de britiske hitlåtene.

Tidligere hadde hun opptrådt som vokalist og korist på lydsporet til filmen The Commitments med sanger som «Destination Anywhere» og «Do Right Woman, Do Right Man».

Kavanagh deltok også på det irske talkshowet The Late Late Show sin Eurovision-spesial sammen med Linda Martin og andre tidligere irske deltakere i konkurransen. Hun annonserte også de irske stemmene under Eurovision Song Contest 2008. I 2010 representerte Kavanagh igjen Irland i Eurovision Song Contest, denne gang med sangen «It’s for You». Denne kom på 23.-plass.

Kavanagh er bosatt i Carrickfergus i County Antrim.

Referanser

Eksterne lenker 
 
 
 
 «In Your Eyes»-tekst

 
 
 

Irske musikere
Vinnere av Eurovision Song Contest
Personer fra Dublin
Deltakere i Eurovision Song Contest 2010